Заключителен протокол към Споразумението за услугите по пощенските плащания

В момента на подписването на Споразумението за услугите по пощенските плащания, сключено днес, пълномощните представители на страните-членки се споразумяха за следното:

Член І

Обхват на Споразумението

Независимо от разпоредбите на член 1, Виетнам си запазва правото да предоставя пощенски записи с наложен платеж на своята територия.

Член ІІ

Оперативни функции

1. Във връзка с член 6.4 и при прилагането на членове 3 и 4 на Споразумението за услугите по пощенските плащания, всеки оператор, избран от Франция, ще извършва услуги по пощенските плащания само с оператори на страните-членки, които са подписали Споразумението.
2. В случаите, когато някой от тези оператори не е избран оператор, той ще може да извършва само плащания, получени от избрания оператор на Франция. За да сключи договор за размяна с избрания оператор на Франция, този оператор трябва първо да предостави копие на декларация за своето участие в изключителното изпълнение на услуги по пощенските плащания, направено пред компетентните органи на съответната страна, която може, по свое усмотрение, да я комбинира с разрешение.
3. Същите разпоредби се прилагат реципрочно на националната територия на Франция към всеки оператор във Франция, който желае да встъпи в партньорство изключително с избраните оператори на други страни-членки, които са подписали Споразумението за услугите по пощенските плащания.

В уверение на което, Пълномощните представители, посочени по-долу, съставиха настоящия Протокол, който ще има същата сила и същата стойност, както ако неговите разпоредби, бяха включени в самия текст на Споразумението за услугите по пощенските плащания, и подписан от тях в един екземпляр, който е депозиран пред Генералния Директор на Международното бюро. Копие от него ще бъде предадено на всяка от една от страните от Международното Бюро на Всемирния Пощенски Съюз.

Изготвен в Абиджан на 26 август 2021 г.